شه‌فه‌ق نيوز/ ئه‌نداميگ كورد له‌بان پاريزگاى دياله‌، سه‌ركه‌فتن گفتگووه‌يل حكومه‌ت ناوه‌ندى وه‌ل حكومه‌ت هه‌رێم وه‌ ئه‌وه‌ تاريف كرد ك گشت كيشه‌يل ئه‌منى و ئدارى له‌ سه‌رجه‌م ناوچه‌يل كيشه‌ له‌سه‌ر چاره‌سه‌ر ئه‌كا.
شێركۆ ميروه‌يس ئه‌ندام ئه‌نجومه‌ن نوێنه‌ره‌يل عراق له‌بان فراكسيۆن يه‌كێتى نيشتمانى كوردستان له‌ دياله‌ ئه‌را شه‌فه‌ق نيوز ئه‌وه‌ ده‌رخست ك سه‌ركه‌فتن گفتگووه‌يل شاند هه‌رێم وه‌ل حكومه‌ت ناوه‌ندى هاوبه‌شى ناونى هه‌ردوگلا پته‌و ئه‌كا له‌ وه‌ڕيه‌وبردن ناوچه‌يل كيشه‌ له‌سه‌ر و كووتايى وه‌ كيشه‌يل چه‌ن ساڵه‌يل وه‌رين ئه‌يه‌رێد.
ميروه‌يس باسيش له‌وه‌ كرد سه‌ركه‌فتن گفتگووه‌يل ئاسايش له‌ ناوچه‌يل كيشه‌ له‌سه‌ر پته‌وتر ئه‌كا وه‌تايبه‌ت له‌و ناوچه‌يله‌ ك له‌ڕوێ ئه‌منييه‌و هيمان جى مه‌ترسيه‌و نواگيرى له‌ دوباره‌كردنه‌وه‌ په‌لاماره‌يل تيرۆريستى و رويداگه‌يل ئه‌كا جوور ئه‌وه‌گ له‌ سه‌ڵاحه‌دين روێدا.
